*Likumprojekts*

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Papildināt kodeksa septīto nodaļu “Administratīvie pārkāpumi vides, vēstures un kultūras pieminekļu aizsardzībā” ar 59.1 pantu šādā redakcijā:

“**59.1 pants. Trokšņa normatīvu un robežlielumu pārsniegšana**

Par trokšņa normatīvu un robežlielumu pārsniegšanu attiecīgajā diennakts laikā, –

fiziskajām personām izsaka brīdinājumu vai uzliek naudas sodu no trīsdesmit līdz trīssimt piecdesmit *euro*, bet juridiskajām personām uzliek naudas sodu no septiņdesmit līdz septiņsimt *euro*.

Par tādu pašu pārkāpumu, ja tas izdarīts atkārtoti gada laikā pēc administratīvā soda uzlikšanas, –

uzliek naudas sodu fiziskajām personām no septiņdesmit līdz septiņsimt *euro*, bet juridiskajām personām – no septiņsimt līdz četrtūkstoš trīssimt *euro*.”

1. Izteikt 167.1pantu šādā redakcijā:

“**167.1 pants. Trokšņošana**

Par trokšņa radīšana ar savu balsi vai rīcību, kā arī trokšņa pieļaušanu, ko rada personas valdījumā esošs skaņas avots, neatkarīgi no tā atrašanās vietas, ja tas rada diskomfortu, ietekmē dzirdi vai traucē akustisko saziņu apkārtējām personām dzīvesvietā (mājoklī), iestāžu, uzņēmumu vai organizāciju darbu, bet nav uzskatāms par sīko huligānismu, kā arī nav saistīts ar satiksmi, bērnu likumisko tiesību un interešu realizāciju un darbībām vai pasākumiem, kas saskaņoti normatīvajos aktos noteiktajā kārtībā, –

fiziskajām personām izsaka brīdinājumu vai uzliek naudas sodu no trīsdesmit līdz trīssimt piecdesmit *euro*, bet juridiskajām personām uzliek naudas sodu no septiņdesmit līdz septiņsimt *euro*.

Par šā panta pirmajā daļā paredzēto pārkāpumu, ja tas izdarīts laikā, no pulksten 22.00 līdz 06.00, –

uzliek naudas sodu fiziskajām personām no septiņdesmit līdz septiņsimt *euro*, bet juridiskajām personām – no septiņsimt līdz četrtūkstoš trīssimt *euro*.”

1. Izslēgt 210. panta pirmajā daļā skaitli un vārdus “, 167.1 (izņemot lietas par saimnieciskās darbības iekārtu un transportlīdzekļu radītā pieļaujamā trokšņa normatīvu pārkāpumiem)”.
2. Papildināt 214.1 panta pirmo daļu pēc skaitļa “167.,” ar skaitli “167.1,”.
3. 228. pantā:

papildināt pirmo daļu pēc skaitļa un vārdiem “46.2 un [46.3 pantā](https://likumi.lv/ta/id/89648-latvijas-administrativo-parkapumu-kodekss#p46.3) paredzēto pārkāpumu lietas, kā arī [62.pantā](https://likumi.lv/ta/id/89648-latvijas-administrativo-parkapumu-kodekss#p62) paredzēto pārkāpumu (ja tie ir higiēnas prasību pārkāpumi) lietas,” ar skaitli un vārdiem “59.1 pantā paredzēto pārkāpumu (ja tie ir saimnieciskās darbības iekārtu un transportlīdzekļu radītā pieļaujamā trokšņa normatīvu pārkāpumi) lietas,”;

izslēgt pirmajā daļā skaitli un vārdus “167.1 pantā paredzēto pārkāpumu (ja tie ir saimnieciskās darbības iekārtu un transportlīdzekļu radītā pieļaujamā trokšņa normatīvu pārkāpumi) lietas”.

|  |  |
| --- | --- |
| Ministru prezidents | M. Kučinskis |
|  |  |
| Vides aizsardzības un reģionālās attīstības ministrs | K. Gerhards |

L.Zvilna-Karlsone, 67026409

[liga.zvilna-karlsone@varam.gov.lv](mailto:liga.zvilna-karlsone@varam.gov.lv)

L.Ivanova, 67026927

[ludmila.ivanova@varam.gov.lv](mailto:ludmila.ivanova@varam.gov.lv)