**Likumprojekta “Grozījumi Latvijas Administratīvo pārkāpumu kodeksā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Latvijas Administratīvo pārkāpumu kodeksā” (turpmāk – likumprojekts) mērķis ir pilnveidot tiesisko regulējumu, lai varētu nošķirt troksni, kas traucē sabiedrisko kārtību no vides trokšņa, kā piesārņojuma, kas reglamentēts Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldības kārtība” (turpmāk – MK noteikumi Nr. 16), ņemot vērā dažādos trokšņa izcelsmes avotus un raksturus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Eiropas Parlamenta un Padomes 2002. gada 25. jūnija Direktīva Nr. 2002/49/EK (turpmāk – Direktīva Nr. 2002/49/EK) par vides trokšņa novērtēšanu un pārvaldību. 2. Par praksē konstatētājām Latvijas Administratīvo pārkāpumu kodeksa (turpmāk – LAPK) piemērošanas problēmām – Vides aizsardzības un reģionālās attīstības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz atbildība par MK noteikumu Nr. 16 pārkāpumiem ir ietverta LAPK Trīspadsmitajā nodaļā “Administratīvie pārkāpumi, kas apdraud sabiedrisko kārtību” nevis iekļauta - LAPK Septītajā nodaļā “Administratīvie pārkāpumi vides, vēstures un kultūras pieminekļu aizsardzībā”.  Direktīvu Nr. 2002/49/EK piemēro attiecībā uz to troksni vidē, kas iedarbojas uz cilvēkiem, jo īpaši apbūvētos rajonos, publiskos parkos vai citos klusos rajonos aglomerācijā, klusos rajonos, kas atrodas laukos, blakus skolām, slimnīcām un citām no trokšņa aizsargājamām ēkām un zonām. Jānorāda, ka šo direktīvu nepiemēro attiecībā uz troksni, ko rada persona, uz kuru troksnis iedarbojas, sadzīves troksni, kaimiņu radīto troksni, troksni darbavietās, troksni transportlīdzekļu iekšienē vai troksni, ko radījušas militāras darbības militāra konflikta zonās. Direktīvas Nr. 2002/49/EK mērķis ir formulēt kopēju pieeju, lai prioritārās jomās nepieļautu, novērstu vai samazinātu kaitīgās sekas, ieskaitot kairinājumu, kas rodas, iedarbojoties vides troksnim. Direktīvā Nr. 2002/49/EK ir dots jēdziena *vides troksnis* skaidrojums, kas nozīmē nevēlamu vai kaitīgu cilvēka darbības radītu āra troksni, ieskaitot troksni, ko izraisa transportlīdzekļi, ceļu satiksme, dzelzceļu satiksme, gaisa satiksme un kas rodas rūpnieciskas darbības zonās, piemēram, tādās, kā noteikts I pielikumā Padomes Direktīvā Nr. 96/61/EK (1996. gada 24. septembris) par piesārņojuma integrētu novēršanu un kontroli (pārņemta Latvijā ar likumu “Par piesārņojumu”).  Likuma “Par piesārņojumu” (turpmāk – Likums) 1. panta ietvaros ir izdalīti jēdzienu “*troksnis*” un “*vides troksnis*” skaidrojumi, proti, šā likuma 1. panta 121. punkts noteic, ka *troksnis* ir gaisa vidē nevēlamas, traucējošas visu veidu skaņas, kas rada diskomfortu, ietekmē dzirdi un traucē akustisko saziņu.Savukārt šā likuma 1. panta 16. punktsnoteic, ka *vides troksnis* ir nevēlams vai kaitīgs cilvēka darbības radīts āra troksnis, piemēram, troksnis, ko rada transportlīdzekļi, ceļu satiksme, dzelzceļa satiksme, gaisa satiksme, troksnis, kas rodas rūpnieciskās darbības zonās, kā arī troksnis, ko rada Likuma 1. pielikumā minētās piesārņojošās darbības (iekārtas). Izvērtējot iepriekš minēto, var secināt, ka ievērojot dažādos trokšņa avotus un raksturu, ir iespējams atsevišķi nošķirt ar sabiedriskās kārtības traucēšanu saistīto troksni (trokšņošanu) no vides trokšņa.  Direktīva Nr. 2002/49/EK, kas pārņemta ar Likumu noteic, ka šī direktīva neattiecas uz dažādām trokšņa kategorijām, piemēram, transportlīdzekļu iekšienē radīto troksni un sadzīves troksni.  Turklāt, šobrīd spēkā esošais LAPK 167.1 pants paredz saukt pie administratīvās atbildības personas, kas pārkāpj pieļaujamos vides trokšņa rādītājus un normatīvus atbilstoši MK noteikumu Nr. 16 piemērošanas kārtībai un novērtēšanas metodēm, bet neparedz administratīvo atbildību par sadzīves trokšņošanu. Kā rezultātā sadzīves trokšņa tiesiskais regulējums pašreiz neeksistē, izņemot, ja tas ir saistīts ar LAPK 167. pantā ietverto pārkāpumu, t.i., sīko huligānismu. Līdz 2014. gada 12. decembrim saskaņā ar likuma “Par pašvaldībām” 43. panta pirmās daļas 4. punktu pašvaldību saistošajos noteikumos tika paredzēts regulējums par tādu darbību, kas rada troksni un traucē sabiedrisko kārtību. Taču Latvijas Republikas Satversmes tiesa 2014. gada 12. decembra sprieduma lietā Nr. 2013-21-03 “Par Rīgas domes 2007. gada 19. jūnija saistošo noteikumu Nr. 80 “Sabiedriskās kārtības noteikumi Rīgā” 4.1. un 15. punkta atbilstību Latvijas Republikas Satversmes 105. panta pirmajam un trešajam teikumam” (pieejams Latvijas Republikas Satversmes tiesas tīmekļvietnē [www.satv.tiesa.gov.lv/wp-content/uploads/2016/02/2013-21-03\_Spriedums.pdf](http://www.satv.tiesa.gov.lv/wp-content/uploads/2016/02/2013-21-03_Spriedums.pdf)) konstatēja lietas, ka *apstrīdētās normas ir izdotas, pārkāpjot Pašvaldību likuma 43. pantā noteikto pilnvarojumu, un Rīgas dome ir rīkojusies ultra vires. Tādējādi apstrīdētajās normās ietvertais pamattiesību ierobežojums nav noteikts ar likumu. (19.lp., 12.6. apakšpunkta 3.rindkopa).* Līdz ar to apstrīdētās normas neatbilst Latvijas Republikas Satversmes 105. panta pirmajam un trešajam teikumam. Šobrīd praksē pašvaldības par sadzīves trokšņošanu, kas nav saistīti ar sīko huligānismu, nevar piemērot ne LAPK 167., ne LAPK 167.1 pantos paredzētos administratīvos sodus.  Ņemot vērā, ka personu tiesības uz mieru urbanizētā vidē (pilsētā) tomēr ir nosacītas, tāpēc likumam būtu tās jāsargā tajās vietās, kurās persona ir spiesta uzturēties objektīvu apstākļu dēļ – dzīvesvietā (mājoklī) vai darbavietā. Atrodoties citā, privātā vai publiskā vietā, ja tur esošais troksnis personai ir traucējošs, tā var doties uz citu vietu, tādejādi, izvairoties no trokšņa, ko nav iespējams izdarīt dzīvesvietā (mājoklī) vai darbavietā. Proti, personām ir tiesības prasīt, lai tās tiktu pasargātas arī no trokšņa radīšanas, kuram objektīvi nav iespējams noteikt akustiskā trokšņa līmeni, ja tas, piemēram, traucē šo personu naktsmieru. Tas izriet arī no Latvijas Republikas Satversmē garantētajām pamattiesībām – tiesības uz īpašumu (105. pants), privātās dzīves un mājokļa neaizskaramību (96. pants).  Secināms, ka nepieciešams izstrādāt normatīvo regulējumu par sadzīves trokšņiem likuma līmenī, lai nodrošinātu ikviena cilvēka tiesības dzīvot labvēlīgā un veselībai nekaitīgā vidē. Attiecīgi ir nepieciešams regulējums, kas nodalītu Veselības inspekcijas un pašvaldību institūciju kompetenci administratīvo sodu piemērošanā trokšņa pārvaldībā, tādejādi optimizējot atbildīgo institūciju darbu trokšņa kontroles jomā.  Likumprojekta 1. pants paredz tiesisko regulējumu, kas pašreiz paredzēts LAPK 167.1pantā (LAPK Trīspadsmitā nodaļa “Administratīvie pārkāpumi, kas apdraud sabiedrisko kārtību”), pārcelt uz LAPK Septīto nodaļu atbilstoši trokšņa izcelsmes avotam un raksturam un papildina LAPK Septīto nodaļu “Administratīvie pārkāpumi vides, vēstures un kultūras pieminekļu aizsardzībā” ar jaunu LAPK 59.1 pantu, nosakot Veselības inspekcijas kompetenci administratīvo lietu izskatīšanā un soda piemērošanā trokšņa normatīvu un robežlielumu pārsniegšanas gadījumā attiecībā uz saimnieciskās darbības iekārtu un transportlīdzekļu radītā pieļaujamā trokšņa normatīvu pārkāpumiem.  Likumprojekta 2. pants paredz:   1. izdarīt grozījumus 167.1 pantā, lai izslēgtu Veselības inspekcijas kompetenci pārkāpumu kontrolē, kas apdraud sabiedrisko kārtību.   2. precizēt LAPK 167.1 pantā noteikto administratīvo sodu piemērošanu attiecībā uz sabiedriskās kārtības apdraudēšanu ar trokšņošanu – tas ir, trokšņa radīšana ar savu balsi vai rīcību, kā arī trokšņa pieļaušanu, ko rada personas valdījumā esošs skaņas avots, neatkarīgi no tā atrašanās vietas (skaļa mūzikas atskaņošana, remontdarbi, sadzīviski strīdi, mājdzīvnieku radītie trokšņi vai vienkārši mājokļa uzkopšana u.tml.), ja traucē apkārtējo personu mieru dzīvesvietā (mājoklī), iestāžu, uzņēmumu vai organizāciju darbu, bet nav uzskatāms par sīko huligānismu, kā arī nav saistīts ar satiksmi, bērnu likumisko tiesību un interešu realizāciju un darbībām vai pasākumiem, kas saskaņoti normatīvajos aktos noteiktajā kārtībā (LAPK Trīspadsmitā nodaļa “Administratīvie pārkāpumi, kas apdraud sabiedrisko kārtību”).  Likumprojekta 3., 4. un 5. pants precizē administratīvo pārkāpumu lietu pakļautības jautājumus attiecībā uz trokšņa pārvaldības kontroli – Veselības inspekcijai, pašvaldību administratīvām komisijām un Pašvaldības policijai, ievērojot likumprojektā paredzētos grozījumus LAPK 59.1 pantā un 167.1 pantā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības inspekcijas, Latvijas Lielo pilsētu asociācijas un Pašvaldību policijas pārstāvji. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecas uz sabiedrības mērķgrupām, kuras veic saimnieciskās darbības ar dažādām iekārtām un satiksmes infrastruktūras pārvaldītājiem (likumprojekta 1. pants – LAPK 59.1 pants), kā arī uz sabiedrības mērķgrupu, kuri ar savu rīcību vai valdījumā esošu trokšņa avotu, rada troksni, kas traucē apkārtējo personu mieru dzīvesvietā (mājoklī), iestāžu, uzņēmumu vai organizāciju normālu darbību (likumprojekta 2. pants – LAPK 167.1 pants).  Turklāt likumprojekts labvēlīgi ietekmēs to sabiedrības daļu, kurus varētu ietekmēt pārkāpumi trokšņa pārvaldībā, kas apdraud sabiedrisko kārtību, ievērojot to, ka likumprojekts paredz noteikt vienotu soda piemērošanas mehānismu. |
| 2. | Tiesiskā regulējuma ietekme uz tautsaimniecību un administratīvo slogu | Tiks vienkāršota administratīvā soda uzlikšanas procedūra. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | nav precīzi aprēķināms | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas amatu vietu skaita izmaiņas | | | | | | |
| 8. Cita informācija | Sakarā ar to, ka līdz šim nevienam no minētajiem tiesību subjektiem par sadzīvisku trokšņošanu nav bijušas iespējas piemērot administratīvo atbildību, līdz ar to šobrīd nevar aprēķināt vai prognozēt, kāda varētu būt ietekme uz pašvaldību budžetiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts pirms izsludināšanas Valsts sekretāru sanāksmē tiks ievietots Vides aizsardzības un reģionālā attīstības ministrijas tīmekļvietnē [www.varam.gov.lv](http://www.varam.gov.lv) sadaļā “Sabiedrības līdzdalība” ar aicinājumu sabiedrības pārstāvjiem ir tiesības izteikt viedokli par likumprojektu. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, likumprojekts saskaņā ar Valsts pārvaldes iekārtas likumu un Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” noteikto kārtību, ievietots Vides aizsardzības un reģionālā attīstības ministrijas tīmekļvietnē [www.varam.gov.lv](http://www.varam.gov.lv) sadaļā “Sabiedrības līdzdalība”. |
| 3. | Sabiedrības līdzdalības rezultāti | Sadaļa tiks precizēta atbilstoši sabiedrības līdzdalības rezultātiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības inspekcija, pašvaldību administratīvās komisijas un Pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai struktūrvienības netiks veidotas. |
| 3. | Cita informācija | Nav. |

Vides aizsardzības un reģionālās attīstības ministrs K.Gerhards

L.Zvilna-Karlsone, 67026409

[liga.zvilna-karlsone@varam.gov.lv](mailto:liga.zvilna-karlsone@varam.gov.lv)

L.Ivanova, 67026927

[ludmila.ivanova@varam.gov.lv](mailto:ludmila.ivanova@varam.gov.lv)